
转讜住驻讜转



 讗讬谉 驻讬专讜砖 诇拽讟注 讝讛 

转讜住驻讜转 专讗"砖

砖转讜诐 讛注讬谉. 讛讜讗 诇砖讜谉 讙讬诇讜讬 注讬谉 讜诇砖讜谉 诪砖谞讛 讛讜讗 诇砖讜谉 讙讬诇讜讬 讜驻转讬讞讛 讜讘诪住' 注"讝 讻讚讬 砖讬砖转讜诐 讜讬住转讜诐 讜讬讙讜祝 讜讛讗 讚讚讬讬拽 讚谞住转诐 注讬谞讜 讛讬讬谞讜 诪砖讜诐 讚讻转讬讘 住转讜诐 诇砖讜诐 讬讞讬讚:





诪讛专砖"讗 - 讞讬讚讜砖讬 讛诇讻讜转

讙诪' 讜讛讬讬谞讜 讚转谞讗 讞讘诇讬 砖诇 谞拽讘讛 讻讜' 讻爪"诇:


住诇讬拽 驻专拽 讛诪驻诇转





诪讛专砖"讗 - 讞讬讚讜砖讬 讗讙讚讜转

诪讗讬 拽专讗 诪诪注讬 讗诪讬 讗转讛 讙讜讝讬 讻讜'. 驻讬专讜砖 诪诪注讬 讗诪讬 讗转讛 诪砖讘讬注讬 讜讙讜讝讬 讛讜讗 讘诪住驻专 砖诐 讘谉 讗专讘注 讜诪讬讬转讬 砖讛讜讗 诇砖讜谉 砖讘讜注讛 诪讚讻转讬讘 讙讝讬 谞讝专讱 讜讙讜' 讚诇驻讬 驻砖讜讟讜 诪讛 讛讜讻讬讞 讗讜转诐 讘讝讛 砖讬砖诇讬讻讜 讙讬讝转 谞讝讬专讜转诐 讗讘诇 讛讜讻讬讞诐 讙讝讬 谞讝专讱 讜讙讜' 专"诇 拽讬讬诐 砖讘讜注转讱 砖谞砖讘注转 讘注转 讛诇讬讚讛 讜讘诪转谉 转讜专讛 讜讛砖诇讬讻讬 诪注砖讬诐 讛专注讬诐 砖注讘专转 讘讝讛 注诇 砖讘讜注转讱 讜拽"诇:


诪讗讬 拽专讗 讻讜' 专拽诪转讬 讘转讞转讬讜转 讗专抓. 诪讚诪讛 讬爪讬专转讜 讘讘讟谉 讗诪讜 诇讝专注 砖谞讝专注 讘讗专抓 讚转讞诇转 专拽讜诪讜 讘转讞转讬讜转 讜诪转讙讚诇 讜注讜诇讛 诇诪注诇讛 注讚 讙诪专讜 讻谉 讛讜讗 讬爪讬专转 讛讜诇讚 注讜诇讛 讘诪讚讜专 讛转讞转讜谉 诇讗诪爪注讬 讜讘讗诪爪注讬 诇注诇讬讜谉 注讚 讬讜诐 讛诇讬讚讛 讜拽"诇:


诇讬讜诐 转砖注讬诐 讻讗讬诇讜 讻讜'. 驻专砖"讬 诇砖诇讬砖 讬诪讬诐 讛讜讬 讞讬讜转讜 注讻"诇 讜诇讗 讚拽 讘诪讜注讟 讚讬爪讬专转 讛讜诇讚 诇专注"讗 讬诪讬诐 讗讜 诇专注"讘 讗讜 诇专注"讙 讬诪讬诐 讻讚讗诪专讬谞谉 诇拽诪谉 讜拽"诇:


讗讘讬讜 诪讝专讬注 诇讜讘谉 诪诪谞讜 注爪诪讜转 讻讜' 讜讗诪讜 诪讝专注转 讗讜讚诐 砖诪诪谞讜 注讜专 讜讘砖专 讻讜'. 讬砖 诇讻讜讜谉 讘讝讛 砖讗诪专 诇讘谉 诇讬注拽讘 讗讱 注爪诪讬 讜讘砖专讬 讗转讛 讚讛讬讬谞讜 砖讛讬讛 拽专讜讘讜 诪爪讚 讗讘讬讜 讬爪讞拽 砖诪诪谞讜 注爪诐 讜诪爪讚 讗诪讜 专讘拽讛 砖诪诪谞讛 讘砖专 讜拽"诇:


诪"讚 注讜砖讛 讙讚讜诇讜转 讜讙讜' 砖诇讗 讻诪讚转 讘砖专 讜讚诐 讜讻讜'. 诇驻讬 砖讛讞讜拽专讬诐 讘讗讜 诇转转 讟讘注 诇讻诇 讛讘专讜讗讬诐 讗诪专 砖讝讛 讛讜讗 诪讛谞诪谞注 诪讘' 爪讚讚讬诐 讛讗讞讚 注讜砖讛 讙讚讜诇讜转 讜讻讜' 讚讛讬讬谞讜 诪驻谞讬 注讜诪拽 讛诪讜砖讙 讜讙讚诇讜 讗"讗 诇讞拽讜专 注诇讬讜 讜讛讘' 谞驻诇讗讜转 注讚 讗讬谉 诪住驻专 砖讛诐 谞驻诇讗讬诐 诪讛讞讜拽专 诪讞诪转 专讬讘讜讬诐 砖讬诇讗讛 砖讻诇 讗讚诐 诇注诪讜讚 注诇 讟讘注诐 讜诪讬讬转讬 诪讚转 讘"讜 谞讜转谉 讞驻抓 讻讜' 讚"讗 讗讚诐 谞讜转谉 讞驻爪讬讜 诇讻祝 讻讜' 砖讻诇 讝讛 讛驻讱 讛讟讘注 讜拽"诇:


诪"讚 讗讜讚讱 注诇 讻讬 谞讜专讗讜转 谞驻诇讗转讬 谞驻诇讗讬诐 讜讙讜'. 驻讬专讜砖 砖讗谞讬 讬专讗 诇讞拽讜专 讘驻诇讗讬 驻诇讗讜转 砖讘诪注砖讬讱 砖讗"讗 诇讞拽讜专 注诇讬讛诐 诇驻讬 讛讟讘注 讜谞驻砖讬 讬讜讚注转 诪讗讚 砖讛诐 谞驻诇讗讬诐 诪诪谞讬 讜讛讬讚讬注讛 讘讛诐 谞诪谞注 诪诪谞讬 讻诪"砖 讛讞讻诐 转讚注 讗砖专 诇讗 转讚注 讜注诇 讝讗转 讗讜讚讱 砖诇讜诇讗 讝讗转 谞转转讬 诇讘讬 诇讚专讜砖 讜诇讞拽讜专 讘讛诐 讜讻诪讗诪专诐 讘诪讻讜住讛 诪诪讱 讘诇 转讚专讜砖 讻讜' 讜诪讬讬转讬 讘诪注砖讛 讛拽讘"讛 砖讬砖 讘讜 驻诇讗讬 驻诇讗讜转 诪讚转 讘"讜 谞讜转谉 讝专注讜谞讬诐 讻讜' 讚"讗 爪讘注 谞讜转谉 讻讜' 讛专讬 讝讛 驻诇讗 讛讗' 砖诪注砖讬讜 讛诐 讛驻讱 诪注砖讛 讘"讜 讜驻诇讗 讛砖谞讬 砖讘' 注谞讬谞讬诐 砖讛讘讬讗 讛诐 讘注爪诪诐 讛驻讻讬讬诐 讜拽"诇:


诪"讚 讗讜讚讱 讻讬 讗谞驻转 讘讬 讜讙讜' 讬砖讘 诇讜 拽讜抓 讻讜'. 驻讬' 讻讬 讗谞驻转 讘讬 讛讜讗 讛拽讜抓 砖讬砖讘 诇讜 讻讬 讘讝讗转 讬砖讜讘 讗驻讱 诪诪谞讬 砖诇讗 讟讘注讛 住驻讬谞转讬 讻诪讜 砖讟讘注讛 诇讞讘讬专讜 讜注"讝 讗诪专 砖讛转讞讬诇 讗讝 诇讛讜讚讜转 讜诪砖讘讞 讻诪"砖 讗讜讚讱 讛' 专"诇 讻讗讬诇讜 讛讬讬转讬 诪讬讜专讚讬 讛讬诐 讜讛讬讬转讬 谞讬爪讜诇 砖讛讜讗 讗讞讚 诪讚' 砖爪专讬讻讬诐 诇讛讜讚讜转 讙诐 注转讛 谞爪诇转讬 讘讬讘砖讛 砖诇讗 讬专讚转讬 讘住讞讜专讛 砖诇讬 诇讬诐 讜诪讬讬转讬 讻讚专"讗 诇注讜砖讛 谞驻诇讗讜转 讙讚讜诇讜转 诇讘讚讜 讜讘专讜讱 讜讙讜' 诇驻讬 砖诪转讞诇讛 讛讬讛 讝讛 诪讻讜住讛 诪谉 讛讗讚诐 专拽 诇讛' 诇讘讚讜 讜讛转讞讬诇 讛讗讚诐 诪拽诇诇 讜诪讞专祝 讗诪专 砖讗讞专 砖讬转讘专专 诇讜 谞讬住讜 讗讜诪专 讘讛驻讱 讜讘专讜讱 砖诐 讻讘讜讚讜 讜讙讜' 讜拽"诇:


诪"讚 讗专讞讬 讜专讘注讬 讝专讬转 讻讜' 讗诇讗 诪谉 讛讘专讜专 砖讘讛 讻讜'. 讛讜讗 诪讛讞住讚 讗诇讛讬诐 讘讬爪讬专转 讗讚诐 讻讬 讚讘专 讛谞注砖讛 诪讛驻住讜诇转 讗讬谞讜 讟讜讘 讻诪讜 讛谞注砖讛 诪谉 讛讘专讜专 讜讝"砖 讝专讬转谞讬 讜讝专讝转谞讬 注"讬 砖讝讬专讬转谞讬 诪谉 讛讘专讜专 诪讛讟讬驻讛 讝专讝转谞讬 砖讗谞讬 诪讝讜专讝 讜诪诇讜讘谉 讜讛讗讬 拽专讗 谞诪讬 讛讻讬 诪驻讜专砖 注"讬 砖讗专讞讬 讜专讘注讬 讝专讬转 讗转 讚专讻讬 讛住讻谞转 讻专讙讬诇 砖注讜砖讛 诪讛专 讘讝专讬讝讜转 讜拽"诇:


讜注讚"讝 谞住诪讬转 注讬谞讜 砖诇 讘诇注诐 讻讜'. 讗讬谉 讚讘专 讝讛 诪驻讜专砖 讘讛讗讬 拽专讗 讙诐 讬砖 诇注讬讬谉 讘诪讛 砖讗诪专 诪讬讚 谞住诪讬转 注讬谞讜 砖诇 讘诇注诐 讜讛专讬 讻诪讛 谞讘讜讗讜转 砖诇 讘诇注诐 诪驻住讬拽讬谉 讘讝讛 讜谞专讗讛 砖住诪讻讜 讘讝讛 注诇 讛讚专砖 诪拽专讗 讚诇注讬诇 诪讬谞讬讛 诪讛讗讬 拽专讗 讚砖转讜诐 讛注讬谉 讻转讬讘 讜讬砖讗 讘诇注诐 讗转 注讬谞讬讜 讜讬专讗 讬砖专讗诇 砖讜讻谉 诇砖讘讟讬讜 砖讘拽砖 诇转转 讘讛诐 注讬谉 讛专注 诇诪注讟诐 讗讞专 砖专讗讛 讻讘专 砖讛拽讘"讛 诪住驻专 专讘讬注讜转讬讛诐 讜讻诪"砖 诪讬 砖讛讜讗 拽讚讜砖 讻讜' 讬爪讬抓 讘讝讛 讜注"讝 讗诪专 注讚"讝 砖专爪讛 诇转转 讘讛诐 注讬谞讬讜 诇专注讛 诪讬讚 谞住诪讬转 注讬谞讜 讗讞转 讻讚讻转讬讘 讘转专 讛讻讬 砖转讜诐 讛注讬谉 讜砖转讜诐 诪诇砖讜谉 驻转讜讞 讻诪"砖 讛转讜住驻讜转 讜诪讚讻转讬讘 注讬谉 讜诇讗 讻转讬讘 注讬谞讬诐 讻讚讻转讬讘 诇注讬诇 诪讬谞讬讛 讜讬砖讗 注讬谞讬讜 诇诪讚谞讜 砖讗讞转 诪讛谉 谞住诪讬转 讜注讬讬谉 驻讬专讜砖 专砖"讬 讘讞讜诪砖 讜讚讜"拽:


讜讬砖讻讘 讘诇讬诇讛 讛讜讗 讛拽讘"讛 讻讜'. 讚讗诐 诪诇转 讛讜讗 拽讗讬 注诇 讬注拽讘 诇讗 讗爪讟专讬讱 讻讬讜谉 讚讻转讬讘 讜讬砖讻讘 注诪讛 讚讛讻讬谞讜讬 注诇 讬注拽讘 拽讗讬 讜讗诐 拽讗讬 诪诇转 讛讜讗 讗诇讬诇讛 讛"诇 诇诪讻转讘 讛讛讜讗 讻诪讜 讘诇讬诇讛 讛讛讜讗 谞讚讚讛 讜讙讜' 讜注"讻 讚专砖讜 讘讜 讚诪诇转 讛讜讗 拽讗讬 讗讛拽讘"讛 砖讛讜讗 住讬讬注 讻讜' 讜注讬讬谉 讘专讗"诐 诪讬讛讜 讻转讬讘 讻讬讜爪讗 讘讝讛 讘驻专砖转 讜讬砖诇讞 讜讬拽诐 讘诇讬诇讛 讛讜讗 讜讗驻砖专 讚讛转诐 谞诪讬 讗讬讻讗 诇诪讬讚专砖 讻讛"讙 讜讻诇 讛讬讻讗 讚讗讬讻讗 诇诪讚专砖 讚专砖讬谞谉 讜拽"诇:


讬砖砖讻专 讞诪讜专 讙专诐 讻讜'. 诪驻讜专砖 住驻"讘 讚谞讚专讬诐 注"砖:


讗砖讛 诪讝专注转 转讞诇讛 讻讜' 砖谞讗诪专 讗砖讛 讻讬 转讝专讬注 讜讙讜'. 诇讗住诪讻转讗 谞拽讟 诇讛 诪讛讗讬 拽专讗 讚讛讗讬 拽专讗 讗爪讟专讬讱 诇讛讗 讚专"驻 讬讜爪讗 讚讜驻谉 讗砖讛 讻讬 转讝专讬注 讜讙讜' 注讚 砖转诇讚 诪诪拽讜诐 砖诪讝专注转 讜注讬拽专 讛讱 讚专砖讗 讚讛讻讗 讬诇讬祝 诇讛 讻讚诇拽诪谉 诪讚转诇讛 讛讝讻专讬诐 讘谞拽讘讜转 讜谞拽讘讜转 讘讝讻专讬诐 讜注讜讚 讬"诇 讚爪专讬讻讬 转专讜讬讬讛讜 讚讗讬 诇讗讜 讗砖讛 讻讬 转讝专讬注 讜讙讜' 诇讗 讛讜讛 讬讚注讬谞谉 诪讛讗讬 拽专讗 讚讗诇讛 讘谞讬 诇讗讛 讜讙讜' 讜讗转 讚讬谞讛 讘转讜 讗诇讗 讚讛讝讻专讬诐 转诇讜讬诐 讘谞拽讘讜转 讜谞拽讘讜转 讘讝讻专讬诐 讗讘诇 诇讗 讛讜讛 讬讚注讬谞谉 讗诐 讛讜讗 转诇讜讬 讘讝专讬注讛 转讞诇讛 讗讜 讘住讜祝 讜诇讗 讛讜讛 讬讚注讬谞谉 讛讗 讚诪砖讛讬谉 注诇 讛讘讟谉 讻讚讬 砖转诇讚 讝讻专 诇讛讻讬 讻转讬讘 讗砖讛 讻讬 转讝专讬注 讜讙讜' 讚诪砖诪注 砖转讝专讬注 转讞诇讛 讜讗讬 诇讗讜 拽专讗 讚讗诇讛 讘谞讬 诇讗讛 讜讙讜' 讜讗转 讚讬谞讛 讘转讜 诇讗 讛讜讛 讬讚注讬谞谉 诪拽专讗 讚讗砖讛 讻讬 转讝专讬注 讗诇讗 讻砖讛讗砖讛 诪讝专注转 转讞诇讛 讬讜诇讚转 讝讻专 讗讘诇 讻砖讛讗讬砖 诪讝专讬注 转讞诇讛 诇讗 讬转讞讬讬讘 砖转诇讚 谞拽讘讛 讗诇讗 砖转诇讚 讝讻专 讗讜 谞拽讘讛 讻诪讜 讗诐 讛讝专讬注讜 砖谞讬讛诐 讘讘转 讗讞转 讚讬讜诇讚转 讝讻专 讗讜 谞拽讘讛 讚讘讛讻讬 诪转讜拽诪讗 讛讱 讚驻' 讛专讜讗讛 讛讗 讚拽转谞讬 诪讙' 讜注讚 诪' 讬讘拽砖 专讞诪讬诐 砖讬讛讬讛 讝讻专 诇讛讻讬 讗爪讟专讬讱 拽专讗 讚讗诇讛 讘谞讬 诇讗讛 讜讙讜' 讜讗转 讚讬谞讛 讘转讜 讚诪砖诪注 诪讛讗讬 拽专讗 讚讚讜诪讬谉 讛诐 讜诪讟注诐 砖转诇讛 讛讝讻专讬诐 讘诇讗讛 转诇讛 谞诪讬 讛谞拽讘讜转 讘讝讻专 讜讛砖转讗 讛"拽 讘讘专讬讬转讗 讘专讗砖讜谞讛 讛讬讜 讗讜诪专讬诐 讗砖讛 讻讜' 讗讬砖 诪讝专讬注 讻讜' 讜诇讗 驻讬专砖讜 讛讚讘专 讛讬讻讗 诪驻拽讗 诪讛讗讬 拽专讗 讚讗讬砖 诪讝专讬注 转讞诇讛 讻讜' 注讚 砖讘讗 专讘讬 讬爪讞拽 讻讜' 砖讙诐 诇讬讚转 讛谞拽讘讛 转诇讜讬 讘讝专讬注转 讛讝讻专 转讞诇讛 讻讚讻转讬讘 讜讗转 讚讬谞讛 讘转讜 讜讙讜' 讚讜诪讬讗 讚讗诇讛 讘谞讬 诇讗讛 讜讙讜' 砖转诇讛 讛讝讻专讬诐 讘讝专讬注转 谞拽讘讛 转讞诇讛 讜讛专讗"诐 讻转讘 讘讝讛 讘讚讞讜拽讬诐 注讬讬谉 砖诐 讜讗讬谉 诇讛讗专讬讱 讜讚讜"拽:


讜讗转 讚讬谞讛 讘转讜 转诇讛 讛讝讻专讬诐 讘谞拽讘讜转 讜谞拽讘讜转 讘讝讻专讬诐 讻讜'. 讬砖 诇讛拽砖讜转 讚讛讗 讚讬谞讛 讝讻专 讛讬讛 讜谞讛驻讻讛 诇谞拽讘讛 讻讚讗讬转讗 驻专拽 讛专讜讗讛 讜讗"讻 注讬拽专 讬爪讬专转讛 讝讻专 讛讬讛 讜诇讗讛 讛讝专讬注讛 转讞诇讛 讜谞讛驻讻讛 诇谞拽讘讛 注"讬 转驻诇转 讛讗诪讛讜转 讜讛专讗"诐 转讬专爪讜 讘讚讞讜拽讬诐 讜讘砖诐 住驻专 驻注谞"讞 专讝"讬 砖诪注转讬 诇转专抓 讛讗 讚谞讛驻讻讛 讚讬谞讛 诇讘转 讛讬讬谞讜 砖讛讝讻专 砖讘讘讟谉 诇讗讛 谞讬转谉 讘讘讟谉 专讞诇 讜讛谞拽讘讛 砖讘讘讟谉 专讞诇 谞讬转谉 讘讘讟谉 诇讗讛 讚讛砖转讗 讗转讬 砖驻讬专 注讬拽专 讬爪讬专转讛 砖诇 讚讬谞讛 谞拽讘讛 注讻"讚 讜讻谉 诪讜讻讬讞讬谉 讚讘专讬 讛驻讬讬讟谉 讘讬讜爪专 砖诇 专"讛 注讜讘专 诇讛诪讬专 讘讘讟谉 讗讞讜转 讻讜' 住诇讜祝 讚讬谞讛 讘讬讛讜住祝 讻讜' 讜转讜 诇讗 诪讬讚讬:


诪专讘讬诐 讘谞讬诐 讻讜' 讜讻讬 讬砖 讘讬讚讜 砖诇 讗讚诐 诇讛专讘讜转 讻讜'. 讚诇驻讬 驻砖讜讟讜 讛"诇 诇诪讻转讘 专讘讜 讘谞讬诐 讜讘谞讬 讜讙讜' 讻诪讜 讜讘谞讬 讞爪讬 砖讘讟 诪谞砖讛 讜讙讜' 讛诪讛 专讘讜 讜讙讜' 讜讘谞讬 专讞讘讬讛 专讘讜 讜讙讜' 讗讘诇 诇砖讜谉 诪专讘讬诐 诪砖诪注 讚讘讬讚诐 诇讛专讘讜转 讜讝讛 讚讘专 砖讗讬 讗驻砖专 讚讘谞讬 讞讬讬 讜诪讝讜谞讬 讘诪讝诇讗 转诇讬讗 讗诇讗 砖讘讬讚诐 诇讛专讘讜转 讝讻专讬诐 讬讜转专 诪谞拽讘讜转 讚讛讬讬谞讜 讘谞讬诐 讜讘谞讬 讘谞讬诐 讝讻专讬诐 讙诐 讻讬 诪爪讬谞讜 诪诇转 讘谞讬诐 讻讜诇诇 讝讻专讬诐 讜谞拽讘讜转 讛讻讗 讚讻转讬讘 讙讘讜专讬 讞讬诇 诪诇讜诪讚讬 诪诇讞诪讛 讜讙讜' 诇讗 诪砖诪注 讗诇讗 讘谞讬诐 讝讻专讬诐 诪诪砖 讜注谞讬谉 讗砖讛 诪讝专注转 转讞诇讛 讻讜' 诪驻讜专砖 讘专诪讘"谉 讜讘砖讗专 诪驻专砖讬诐 注"砖 讜拽"诇:


诪注砖讛


- 诪砖讚诇





讞讻诪转 砖诇诪讛

讙诪' 讜诇讜讘谉 砖讘注讬谉 讗诪讜 诪讝专注转 讗讜讚诐 讻讜' 讜讞诇拽 讗讘讬讜 讜讗诪讜 诪谞讬讞 讻讜' 诇讻讱 谞讗诪专 讬砖讜讘 讗驻讱 讻讜' 讻爪"诇:


专砖"讬 讘讚"讛 讚专讱 转砖诪讬砖谉 讻讜' 驻谞讬讜 诇诪讟讛 讜谞拽讘讛 讻讜' 讛讚"讗:


讘讗"讚 讻讚讗诪专讬谞谉 诇注讬诇 专讗砖讜 讘讬谉 讘专讻讬讜 讗讘诇 讝讻专 讻讜' 讻爪"诇:


讘讚"讛 讜转讝专谞讬 讞住专 讗' 讛住"讚. 讜讗讞专 讻讱 诪转讞讬诇 讛讚讘讜专 讝讬专讬转谞讬 诇砖讜谉 诪讝专讛 讝讬专讬转谞讬 诪谉 讛讘专讜专 讜讗讞"讻 讝专讬讝转谞讬 讜转讗讝专谞讬 讻讜' 讻爪"诇:


讘讚"讛 讛讜讗 讻讜' 砖谞讟讛 讞诪讜专讜 砖诇 讬注拽讘 讻讜'. 谞"讘 讗讘诇 讘注专讜讱 驻讬' 讘注讘讜专 砖砖诪注讛 诇讗讛 拽讜诇 砖诇 讞诪讜专 砖讛讬讛 讟注讜谉 讝讗转 讛讬讛 讙讜专诐 砖讬爪讗讛 诇讗讛 诇拽专讗转讜:





专砖"砖

讙诪专讗 诪"讚 注讜砖讛 讙讚讜诇讜转 注讚 讗讬谉 讞拽专 讻讜'. 讛讜讗 讘讗讬讜讘 讟:



专砖"讬 讚"讛 讛讜讗. 砖谞讟讛 讞诪讜专讜 讻讜'. 注讬' 诪讛专砖"诇 讘砖诐 讛注专讜讱 (注专讱 讞诪专讗) 讜讻谉 讗讬转讗 讘讘"专 驻爪"讟:





讛讙讛讜转 讬注讘"抓

讙诪壮 讝讜 讘讗讛 讚专讱 转砖诪讬砖讛 讻爪状诇:


砖诐 砖诇砖讛 讞讚砖讬诐 讜讻讜壮 拽砖讛 诇讗砖讛 讜讙诐 拽砖讛 诇讜诇讚. 谞状讘 诇驻讬 砖讛讜诇讚 讘诪讚讜专 转讞转讜谉 讜谞讚讞拽转 诪砖谞讬诐 讜讙诐 拽砖讛 诇讜诇讚 诪砖讜诐 讚讞住讗 讜讘讗诪爪注讬讬诐 讛讜诇讚 讻讘专 谞诪诇讟 诪讚讞住讗 讗讘诇 讛讗砖讛 讛讗诐 砖诇讛 谞诪砖讻转 注诐 讛讜诇讚 注讚 砖讬转讬讬砖讘 讘诪讚讜专 讛注诇讬讜谉 讜诪爪讗讛 诇讛 诪谞讜讞 讗讝 讟讜讘 诇砖谞讬讛诐:


砖诐 讗讜讚讱 注诇 讻讬 谞讜专讗讜转 谞驻诇转讬 讜讻讜壮. 讻诇 讗讞讚 讜讗讞讚 注讜诇讛 诇诪讬谞讜 讻爪状诇 讜讻谉 诇拽诪谉:


砖诐 讬砖讘 诇讜 拽讜抓 诇讗讞讚 诪讛诐 讻爪状诇:


砖诐 讜诪砖专转讬讜 讟讛讜专讬诐 讜拽讚讜砖讬诐 讻爪状诇:





讘谉 讬讛讜讬讚注

讚旨讜止诪侄讛 诇侄讗直讙讜止讝 诪只谞旨指讞 讘旨职住值驻侄诇 砖讈侄诇 诪址讬执诐 (讬专诪讬讛 讝, 讻讟). 讚诪讛讜 诇讗讙讜讝 砖住讜讘诇 砖谞讬 驻讬专讜砖讬诐 讗讞讚 讗直讙讜止讝 [17] 讙讬诪讟专讬讗 讟讜止讘 [17] 讜讗讞讚 讗直讙讜止讝 讙讬诪讟专讬讗 讞讟 [17] 讻诪讜 砖讻转讘 专诪"讗 讝"诇 讘砖讜诇讞谉 注专讜讱 (讗讜专讞 讞讬讬诐 讘讛讙讛"讛 讛诇讻讜转 专讗砖 讛砖谞讛) 讚讗讬谉 讗讜讻诇讬诐 讗讙讜讝 讘专讗砖 讛砖谞讛, 讻谉 讛讗讚诐 讘注讜讚讜 注讜讘专 讗讬谉 讬讜爪讗 诪诪谞讜 砖讜诐 驻讜注诇 注讚 讗讞专 讛诇讬讚讛 讗讜 讬讛讬讛 讟讜讘 讗讜 讬讛讬讛 讞讟 谞诪爪讗 讻讗讙讜讝 砖砖讜拽注 诇爪讚 讬诪讬谉 讜诇爪讚 砖诪讗诇.



讜职讛址拽旨指讚讜止砖讈 讘旨指专讜旨讱职 讛讜旨讗 谞讜止转值谉 讘旨讜止 专讜旨讞址 讜旨谞职砖讈指诪指讛. 谞专讗讛 诇讬 专讜旨讞址 拽讗讬 注诇 谞驻砖 讛讙砖诪讬转 讛谞拽专讗转 讻讞 讛讙讜祝 讜旨谞职砖讈指诪指讛 讛讬讗 谞驻砖 讛讗诇讛讬转 砖讛讬讗 讞诇拽 讗诇讜讛 诪诪注诇 讜拽讜专讬谉 讞讻诪讬谞讜 讝"诇 诇谞驻砖 讘砖诐 谞砖诪讛. 讜旨拽职诇址住职转旨值专 驻旨指谞执讬诐 讚拽讚讜拽 讛爪讜专讛 砖讘讛 谞讬讻专 讘讬谉 专讗讜讘谉 诇砖诪注讜谉. 讜旨专职讗执讬旨址转 讛指注址讬执谉 讜旨砖讈值诪址注 讛指讗止讝侄谉 讬讘讜讗讜 诇讜 讗讞专 讻讱 讘讛讚专讙讜转 讻讬 讗讬谉 诇讜 砖诪注 讛讗讜讝谉 诪谉 讛诇讬讚讛 讚讗祝 注诇 驻讬 砖讗讝谞讬讜 驻转讜讞讜转 讗讬谉 诇讜 讛专讙砖讛 讘砖诪注 讜讻谉 讗讬谉 诇讜 专讗讬讛 讗祝 注诇 驻讬 讚注讬谞讬讜 驻转讜讞讜转 讗讬谉 诇讜 讛专讙砖讛 讘讞讜砖 讛专讬讗讜转 诇专讗讜转 诇讻讗谉 讜诇讻讗谉 讗诇讗 讝讛 讬讛讬讛 诇讜 讗讞专 讛诇讬讚讛 讘讛讚专讙讜转, 讜职讚执讘旨讜旨专 驻旨侄讛 讬转讗讞专 讬讜转专 注讚 讗讞专 讗讬讝讛 讞讚砖讬诐 讜诇讻讱 讞砖讬讘 诇讛讜 讻诇 讞讚 讘驻谞讬 注爪诪讜 讚讗讬谉 讘讗讬诐 讘讝诪谉 讗讞讚 讜讻谉 谞诪讬 讛执诇旨讜旨讱职 讘旨职专址讙职诇指讬讜 讬转讗讞专 讬讜转专.



讘旨止讗 讜旨专职讗值讛 砖讈侄诇旨止讗 讻旨职诪执讚旨址转 讛址拽旨指讚讜止砖讈 讘旨指专讜旨讱职 讛讜旨讗 诪执讚旨址转 讘旨指砖讉指专志讜指讚指诐 (转讛讬诇讬诐, 拽诇讟). 拽砖讗 诪讗讬 讛讗讬 诇讬砖谞讗 讚谞拽讬讟 '讘旨止讗 讜旨专职讗值讛'? 讜谞专讗讛 诇讬 讘住"讚 诪注砖讛 讘讗砖讛 讗讞转 砖讟讘注讛 住驻讬谞转讛 讘讬诐 讜讛讬讗 谞砖讗讜 讗讜转讛 讙诇讬 讛讬诐 讜讛讘讬讗讜 讗讜转讛 诇讗讬 讗讞转 讘转讜讱 讛讬诐 砖讛讬讛 讘讛 讬注专 讙讚讜诇 讜讛讬转讛 讬讜砖讘转 诇讘讚讛 讘转讜讱 讛讬注专 讜谞讝讜谞转 诪谉 驻讬专讜转 讛讬注专 讜讛讬讗 讛讬转讛 诪注讜讘专转 讜讬诇讚讛 砖诐 诇讘讚讛 讜讙讚诇 砖诐 讘谞讛 讜讛讬讛 讻讘谉 砖讘注讛 注砖专 砖谞讛 讜讬讜诐 讗讞讚 专讗讛 砖讻讘转 讝专注 讬爪讗 诪诪谞讜 讜砖讗诇 诇讗诪讜 诪讛 讝讗转? 讜转讗诪专 讝讛 讝专注 讙谞讜讝 讘拽专讘 讛讗讚诐 讜诪讝讛 讛讝专注 讗转讛 谞讜爪专转 讘转讜讱 讘讟谞讬 讜讗讞专 砖谞砖诇诪讛 讘专讬讬转讱 讘专诪"讞 讗讘专讬诐 讜砖住"讛 讙讬讚讬诐 讛讬讬转 讚专 讘讘讟谞讬 转砖注讛 讞讚砖讬诐 讜讗讞专 讻讱 讬爪讗转 诪讘讟谞讬 讜讬谞拽转 讞诇讘 诪诪谞讬 讜讙讚诇转 诪注讟 诪注讟 注讚 砖讛讙注转 诇砖谞讬诐 讗诇讜 注转讛 讜讻谉 讛讬讛 讗讘讬讱 讜讗讘讬 讗讘讬讱 注讚 讗讚诐 讛专讗砖讜谉.
讜讬讗诪专 诇讛 诪砖讞拽转 讗转 讘讬! 讗讬讱 讗驻砖专 诇讛讬讜转 讘注讜诇诐 讻讱 砖讘专讬讛 讻诪讜谞讬 谞注砖讬转 诪谉 讟讬驻讛 讝专注 讻讝讛? 讜注讜讚 讗讬讱 讗驻砖专 砖讬讛讬讛 讚专 转砖注讛 讞讚砖讬诐 讘转讜讱 讛讘讟谉 讜讬转拽讬讬诐? 讜讛诇讗 讗诐 讬谞讬讞讜 讗讜转讜 注讻砖讬讜 讘转讜讱 讻讬住 讗讞讚 讜讬住转诪讜 讗讜转讜 砖讗讬谞讜 专讜讗讛 讗讜讬专 讬诪讜转! 讜注讜讚 讻诪讛 讜讻诪讛 拽讜砖讬讜转 讛拽砖讛 诇讗诪讜 砖讗讬 讗驻砖专 诇讛讬讜转 讻讱 讜讻讱 砖讛诐 讛驻讱 讛讟讘注 讜讻诇 诪讛 砖谞砖讘注转 讜讗讜诪专转 诇讜 讻讱 讜讻讱 讛讬讛 讘讗诪转 讗讬谞讜 诪讗诪讬谉 诇讚讘专讬讛.
讜讗讞专讬 讝讛 讘讗讛 住驻讬谞讛 讜注讘专讛 注诇 讗讜转讜 讛讗讬 讜转拽讞 讗转 讛讗砖讛 讜讗转 讘谞讛 讜讬讘讬讗讜诐 诇讬砖讜讘 讘谞讬 讗讚诐 讜谞砖讗 讛讘谉 讗砖讛 讜谞转注讘专讛 讗砖转讜 诪诪谞讜 讜讚专 讛注讜讘专 讘讘讟谉 讗诪讜 转砖注讛 讞讚砖讬诐 讜讬诇讚讛 讗讜转讜 讘驻谞讬讜 讜专讗讛 讘注讬谞讬讜 讛讻诇 讗讝 讛讗诪讬谉 诇讚讘专讬 讗诪讜 诪讻讞 专讗讜转 注讬谞讬讜 讘讞讜砖 讛专讗讜转 讜讗祝 注诇 驻讬 砖讛砖讻诇 诪讻讞讬砖 讻诇 讝讛 诪爪讚 砖诇讬讟转 讛讟讘注 讛讬讛 诪讜讻专讞 诇讛讗诪讬谉 注诇 驻讬 专讗讜转 注讬谞讬讜 谞诪爪讗 讬爪讬专转 讛讜诇讚 讜注讬讘讜专讜 讜诇讬讚转讜 讜讙讬讚讜诇讜 讗讬 讗驻砖专 诇讜 诇讗讚诐 诇讛讗诪讬谉 讘讻诇 讝讛 讘讚专讱 转旨指讗 砖讈职诪址注 讗诇讗 讚讜拽讗 讘讚专讱 转旨指讗 讞指讝执讬 讜讻讗砖专 住讜驻专 讘诪注砖讛 讛谞讝讻专.
讜诇讻谉 讻讗谉 砖讛讜讗 诪讚讘专 诪谉 驻诇讬讗讜转 注谞讬讬谞讬 讛注讜讘专 讗诪专 '讘旨止讗 讜旨专职讗值讛' 讘注讬谉 讛讞讜砖讬转 砖诇讱 讬注谉 讻讬 注诇 驻讬 注讬谉 讛砖讻诇讬转 讜砖诪注 讛讗讜讝谉 讗讬 讗驻砖专 砖转讗诪讬谉 讘讻诇 讛讚讘专讬诐 讛讗诇讛.



讗植驻执诇旨讜旨 讘旨址注址诇 讛址谞旨值住 讗值讬谞讜止 诪址讻旨执讬专 讘旨职谞执住旨讜止 (转讛诇讬诐 注讘, 讬讞). 谞诪爪讗 讬砖 谞住 讙诇讜讬 讜讬砖 谞住 谞住转专 讜诇讻谉 转诪爪讗 讘讗讜转讬讜转 谞旨值住 讘诪诇讜讗诐 讻讝讛 谞讜"谉 住诪"讱 讬砖 诪住驻专 谞住 [110] 讜讗讜转讬讜转 讛驻砖讜讟 砖诇 谞住 拽讗讬 注诇 谞住 讛讙诇讜讬 讜讛诪诇讜讬 砖诇 谞住 拽讗讬 注诇 谞住 讛谞住转专 讻讬 讛驻砖讜讟 讙诇讜讬 讜讛诪诇讜讬 谞住转专.



专执讘旨讜止谞讜止 砖讈侄诇 注讜止诇指诐, 讝职专执讬转址谞执讬 讜职讝值专址讝职转旨址谞执讬. 谞专讗讛 诇讬 讘住"讚 专诪讝 讚讜讚 讛诪诇讱 注"讛 诇驻讬 讚专讻讜 讘讝讛 注谞讬谉 讗讞专 讛诪讜专讛 注诇 注谞讜讛 砖诇讜 讚讬讚讜注 砖讛讜讗 诇讗 讛讬讛 诇讜 讞讬讬诐 讜诇拽讞 砖讘注讬诐 砖谞讛 诪谉 讗讘专讛诐 讗讘讬谞讜 注"讛 讞诪砖 砖谞讬诐 讜诪谉 讬注拽讘 讗讘讬谞讜 注"讛 讻"讞 讜讛砖讗专 诪谉 讬讜住祝 讛爪讚拽 注"讛 注诇 讻谉 讗诪专 讚讜讚 讛诪诇讱 注"讛 诇驻谞讬 专讘讜谞讜 砖诇 注讜诇诐 (转讛诇讬诐 讬讞, 诇讙) 讝职专执讬转址谞执讬 诪爪讚 砖谞讜转 讞讬讬 注诇 砖诇砖讛 爪讚讬拽讬诐 砖诇拽讞转讬 诇讬 讞讬讬诐 诪讛诐 讜注诇 讻谉 讝值专址讝职转旨址谞执讬 讘转讜专讛 讜诪爪讜转 讜诪注砖讬诐 讟讜讘讬诐 讻讬 诪爪讚 注爪诪讬 诇讗 讛讬讬转讬 专讗讜讬 诇讛讬讜转 爪讚讬拽 讗诐 讛讬讬转讬 讞讬 讘讞讬讬诐 砖诇讬.



讜职注址诇 讚旨指讘指专 讝侄讛 谞执住职诪值讬转 注值讬谞讜止 砖讈侄诇 讘旨执诇职注指诐 讛指专指砖讈指注 (讘诪讚讘专 讻讙, 讬). 拽砖讗 讛讬讛 专讗讜讬 砖讬转讗诇诐 注诇 讛讚讘专 讛讝讛 砖讛讜爪讬讗 诪驻讬讜? 讜谞专讗讛 诇讬 讘住"讚 讻讬 讚讘专 讚讘专讬诐 讗诇讜 诪讞诪转 专讗讬讬转讜 砖专讗讛 讘注讬谉 讛砖讻诇 讘诪专讗讛 讛谞讘讜讗讛 诇讻讱 谞注谞砖 讘注讬谞讜 讛讞讜砖讬转. 讗讬 谞诪讬 诇拽讛 讘注讬谞讬讜 注诇 讗砖专 讚讘专 住专讛 讘注谞讬谉 讝讛 砖诇 讛讛讝专注讛 砖讛讬讗 谞诪砖讻转 诪谉 诪讗讜专 注讬谞讬诐 讻诪讜 砖讗诪专讜 专讘讜转讬谞讜 讝"诇 转砖诪讬砖 诪讻讛讛 注讬谞讬讜 砖诇 讗讚诐 讜驻专砖转讬 诇讻谉 拽讜专讗 讛讗讘 诇讘谉 讗讜专 注讬谞讬 讜注诇 讻谉 谞住诪转 注讬谞讜 砖诇 讘诇注诐.



诪职诇址诪旨值讚 砖讈侄讛址拽旨指讚讜止砖讈 讘旨指专讜旨讱职 讛讜旨讗 住执讬旨址注 讘旨职讗讜止转讜止 诪址注植砖讉侄讛 (讘专讗砖讬转 诪讟, 讬讚). 讬砖 诇讛拽砖讜转 诪讛 注谞讬谉 住讬讜注 讝讛? 讗诐 讘砖讘讬诇 砖讙注讛 讛讞诪讜专 讜注诇 讬讚讬 讻讱 砖诪注讛 诇讗讛 '讜职讬指爪职讗指讛 诇执拽职专指讗转讜止' 讜讗诪专讛 诇讜 '讗值诇址讬 转指旨讘讜止讗' (讘专讗砖讬转 诇, 讟讝) 讛谞讛 讙诐 讗诐 诇讗 讛讬转讛 讬讜爪讗转 诇拽专讗转讜 讗诇讗 讛讬讛 谞讻谞住 诇驻讬 转讜诪讜 讘讗讛诇 专讞诇 讛讬转讛 专讞诇 诪讘讬讗转讜 诇讗讛诇 诇讗讛 诇拽讬讜诐 讛转谞讗讬 砖诇讛 砖讻讘专 谞转讞讬讬讘讛 讘讻讱 诪注转 砖拽讘诇讛 讛讚讜讚讗讬诐 讘讜 讘讬讜诐 讜讻诪讜 砖谞讗诪专 砖讗诪专讜讛 诇讗讛 '讻执旨讬 砖指讉讻止专 砖职讉讻址专职转执旨讬讱指'?
讜谞专讗讛 诇讬 讘住"讚 讙注讬讬转 讛讞诪讜专 砖讛讬转讛 注诇 讬讚讬 讛砖讙讞转讜 讬转讘专讱 讛讬讗 讛讻专讬讞讛 讗转 讬注拽讘 讗讘讬谞讜 注"讛 诇砖诪砖 讘讗讜转讛 讛诇讬诇讛 讻讬 讬讚讜注 砖讬注拽讘 讗讘讬谞讜 注"讛 诇讗 讛讬讛 诪砖诪砖 讘讞讜诇 讗诇讗 专拽 讘诇讬诇 砖讘转 讗祝 注诇 驻讬 砖专讞诇 注砖转讛 转谞讗讬 砖讬讘讗 讗讜转讛 诇讬诇讛 讘讗讛诇 诇讗讛 讜讛讬讛 讘讗 砖诐 诇讗 讛讬讛 专讜爪讛 诇砖谞讜转 诪谞讛讙讜 砖讛讜讗 讘谞讜讬 讜注砖讜讬 注诇 驻讬 专讝讬谉 注诇讗讬谉 讜讗诐 讛讬讛 讘讗 诇讗讛诇 诇讗讛 讜诇讗 讛讬讛 诪砖诪砖 诪讛 讛讜注讬诇讛 诇讗讛? 讗诪谞诐 讻砖专讗讛 讬注拽讘 讗讘讬谞讜 注"讛 砖讙注讛 讛讞诪讜专 砖讗讬谉 讝讛 诪谞讛讙讜 讻诇诇 讛专讙讬砖 讻讬 讙注讬讬转 讛讞诪讜专 讛讬转讛 讘讛砖讙讞讛 诪谉 讛砖诪讬诐 讜讗诪专 讘讚注转讜 诇诪讛 讛讬讛 讝讛? 讗诐 讘砖讘讬诇 讻讚讬 砖转讚注 诇讗讛 讜转爪讗 诇拽专讗转讬 讛谞讛 讗驻讬诇讜 讗诐 诇讗 讛讬转讛 讬讜爪讗讛 讜讛讬讬转讬 讛讜诇讱 诇讗讛诇 专讞诇 讛讬讬转讛 专讞诇 诪讘讬讗讛 讗讜转讬 诇讗讛诇 诇讗讛 讻讚讬 诇拽讬讬诐 讛转谞讗讬, 讜讗诐 讻谉 诇诪讛 讛讬讛 讘讛砖讙讞讛 诪谉 讛砖诪讬诐 砖讙注讛 讛讞诪讜专? 讗诇讗 讜讚讗讬 讬砖 专爪讜谉 诪讛砖诐 讬转讘专讱 砖讘讝讗转 讛诇讬诇讛 讗砖诪砖 注诐 诇讗讛 讜讗祝 注诇 驻讬 砖讛讜讗 讞讜诇 讜诇讻谉 讙注讛 讛讞诪讜专 讻讚讬 砖转砖诪注 诇讗讛 讜转讘讗 诇拽专讗转讬 讜转讗诪专 诇讬 讗诇讬 转讘讗 讚讻讜谞转 诇讘讛 注诇 讘讬讗讛 砖诇 转砖诪讬砖 讜爪专讬讱 讗谞讬 诇砖诪讜注 讘拽讜诇讛 讜讗讘讜讗 讗诇讬讛 讗祝 注诇 驻讬 砖讗讬谉 讝讛 诪谞讛讙讬 诇砖诪砖 讘讞讜诇 讜谞诪爪讗 砖驻讬专 讗诪专讜 专讘讜转讬谞讜 讝"诇 砖讛拽讚讜砖 讘专讜讱 讛讜讗 住讬讬注 讘讗讜转讛 诪注砖讛 讻讬 诇讗 注砖讛 讗讜转讛 诪注砖讛 讗诇讗 讘注讘讜专 讙注讬讬转 讛讞诪讜专 砖讛讬讬转讛 讘讛砖讙讞转讜 讬转讘专讱.
讜谞专讗讛 诇讬 注讜讚 讛住讬讜注 讛讬讛 砖讗祝 注诇 驻讬 砖讛讬讛 讘讬诪讬 讛讞讜诇 讜讗讬谉 谞注砖讛 讘讞讜诇 讝讜讜讙 注诇讬讜谉 讚讙讚诇讜转 讚讬砖专讗诇 讜专讞诇 注砖讛 讛砖诐 讬转讘专讱 讚讘专 讞讚砖 砖讬讛讬讛 讝讜讜讙 注诇讬讜谉 讚讙讚诇讜转 讚讬砖专讗诇 诇讛讜诇讬讚 谞砖诪转 讬砖砖讻专 讜讝讛讜 讛住讬讜注 砖住讬讬注 讛拽讚讜砖 讘专讜讱 讛讜讗 注讜讚 讘讝讛.
讜砖诪注转讬 讗讜诪专讬诐 讘砖诐 专讘讬谞讜 诪讛专"诐 讗诇砖讬讱 讝"诇 砖讻转讘 砖讗讜转讛 讛诇讬诇讛 讛讬转讛 诇讬诇 讞讙 讛砖讘讜注讜转 砖注转讬讚 砖转谞转谉 讘讜 转讜专讛 讜讗诪专转讬 讘住"讚 讚讚讘专 讝讛 谞专诪讝 讘讻转讜讘 '讜址讬执旨砖职讈讻址旨讘 注执诪指旨讛旨 讘址旨诇址旨讬职诇指讛 讛讜旨讗' (讘专讗砖讬转 诇, 讟讝) 砖谞专诪讝 讞讙 讛砖讘讜注讜转 讘转讬讘转 讛讜讗 讜讛讬讬谞讜 讚讗诪专讬 讘讙诪专讗 (专讗砖 讛砖谞讛 讜:) 注爪专转 驻注诪讬诐 讘讞诪砖讛 驻注诪讬诐 讘砖砖讛 驻注诪讬诐 讘砖讘注讛, 讜讗讜转 讛"讗 砖诇 '讛讜旨讗' 专讜诪讝转 诇驻注诪讬诐 讘讞诪砖讛 讜讗讜转 讜讗"讜 砖诇 '讛讜旨讗' 专讜诪讝转 驻注诪讬诐 讘砖砖讛 讜注讜讚 转爪专祝 讗讜转讬讜转 讜"讗 砖诇 '讛讜旨讗' 砖诪住驻专诐 砖讘注讛 讛专讜诪讝讬诐 诇驻注诪讬诐 讘砖讘注讛 讜诇讻谉 讻转讬讘 '讜址讬执旨砖职讈讻址旨讘 注执诪指旨讛旨 讘址旨诇址旨讬职诇指讛 讛讜旨讗' 专爪讜谞讜 诇讜诪专 诇讬诇讛 砖诇 '讛讜旨讗' 砖讛讜讗 诇讬诇 讞讙 讛注爪专转.



讜职诇止讗 驻旨值专职砖讈讜旨 讞植讻指诪执讬诐 讗侄转 讛址讚旨指讘指专, 注址讚 砖讈侄讘旨指讗 专址讘旨执讬 爪指讚讜止拽 讜旨驻值专职砖讈讜止 (讘专讗砖讬转 诪讜, 讟讜). 讬砖 诇讛拽砖讜转 讗讜诪专讜 '注址讚 砖讈侄讘旨指讗' 诪讛讬讻谉 讘讗 讜讻讛讗讬 讙讜谞讗 讚拽讚拽讜 讘诪讗诪专 注讚 砖讘讗 专讘讬 注拽讬讘讛 讜诇讬诪讚 讗侄转 讛殖' 讗直诇止拽侄讬讱指 转执旨讬专指讗 (讚讘专讬诐 讜, 讬讙) 诇专讘讜转 转诇诪讬讚讬 讞讻诪讬诐 (驻住讞讬诐 讻讘:) 讜注讜讚 诪讻讗谉 诪砖诪注 讚讬砖 讟注诐 诇讝讻讜转 专讘讬 爪讚讜拽 讘讚专砖讛 讝讜 讜诪讛 讛讜讗?
讜谞专讗讛 诇讬 讘住"讚 讚讗讬转讗 讘讙诪专讗 讚拽讚讜砖讬谉 (拽讚讜砖讬谉 诪.) 讚专讘讬 爪讚讜拽 转讘注转讬讛 讛讛讜讗 诪讟专讜谞讬转讗 讜诪住专 注爪诪讜 诇诪讬转讛 砖讬砖讘 讘讗砖 讻讚讬 砖诇讗 讬讟诪讗 讝专注讜 讘谞砖讙"讝 [讘谞讚讛 ,砖驻讞讛, 讙讜讬讛 讜讝讜谞讛] 讜诇讻谉 讗讞专 讝讛 砖住讬讻谉 注爪诪讜 砖诇讗 诇讟诪讗 讝专注讜 讝讻讛 讬讜转专 诪讻诇 讞讻诪讬 讚讜专讜 诇讛砖讬讙 讚专砖讛 讝讜 讘注谞讬谉 讛讛讝专注讛 砖诇 讗讬砖 讜讗砖讛 讜诇讝讛 讗诪专 注讚 砖讘讗 专讘讬 爪讚讜拽 诪诪拽讜诐 讛住讻谞讛 砖诇 讘讬转 讗讜转讛 诪讟专讜谞讬转讗 讜诇讬诪讚 讚专砖讛 讝讜 讜讗祝 注诇 讙讘 讚讗讬讻讗 讚专砖讛 讗讞专转 诇讞讻诪讬谞讜 讝"诇 讘驻住讜拽 讗执砖指旨讈讛 讻执旨讬 转址讝职专执讬注址 讜职讬指诇职讚指讛 讝指讻指专 (讜讬拽专讗 讬讘, 讘) 砖讚专砖讜 讗砖讛 诪讝专注转 转讞诇讛 讬讜诇讚转 讝讻专 (谞讬讚讛 讻讛:) 讗讬谉 讝讜 讚专砖讛 诪驻讜专砖转 讻讬 诪讛 砖讗诪专讜 转讞诇讛 讛讜讗 讘注诇 驻讛 讜讛讜讗 诪爪讚 讗讞讚 诪讛 砖讗讬谉 讻谉 讚专砖转 专讘讬 爪讚讜拽 诪驻讜专砖转 讘砖谞讬 爪讚讚讬诐.



"诪址专职讘旨执讬谉 讘旨指谞执讬诐 讜旨讘职谞值讬 讘指谞执讬诐" (讚讘专讬 讛讬诪讬诐 讗 讞, 诪). 拽砖讗 讘砖诇诪讗 讘谞讬诐 讘讚讬讚讛讜 转诇讬讗 砖砖讜讛讬谉 注诇 讛讘讟谉 讜讙讜专诪讬诐 诇讛讘讬讗 讘谞讬诐 讗讘诇 讘谞讬 讘谞讬诐 讘讘谞讬讛诐 转诇讬讗 诪诇转讗?
讜谞专讗讛 诇讬 讘住"讚 讚注诇 讛专讜讘 讛讘谉 讬讚诪讛 诇讗讘讬讜 讘诪讝讙讜 讜讟讘注讜 讜讗诐 讟讘注讜 诇讻讘讜砖 转讗讜转讜 讙诐 讛讘谉 讬讛讬讛 诇讜 讟讘注 讝讛 讜谞诪爪讗 讘诪讛 砖注讜砖讬诐 讛讘谞讬诐 讘砖讛讬讬转诐 注诇 讛讘讟谉 诇讻讘讜砖 转讗讜转诐 讝讛 讘讗 诇讛诐 诪讻讞 讗讘讬讛诐.
讗讬 谞诪讬 诪讛 砖讗诪专 '诪址专职讘旨执讬谉 讘旨指谞执讬诐 讜旨讘职谞值讬 讘指谞执讬诐' 砖讗诐 讛讗讘 讬讜诇讬讚 讘谞讬诐 讝讻专讬诐 讗讝 讙诐 讘谞讬诐 砖诇 讘谞讬讜 谞拽专讗讬诐 注诇 砖诪讜 讚讘谞讬 讘谞讬诐 讛专讬 讛诐 讻讘谞讬诐 (讬讘诪讜转 住讘:) 讗讘诇 讗诐 讬讜诇讬讚 谞拽讘讜转 讗讬谉 讛讘谞讬诐 砖诇 讘谞讜转讬讜 谞拽专讗讬诐 注诇 砖诪讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪砖诪砖 讜讛讜诇讱. 讬讘诪讜转 讬讘 注"讗:


砖诐 讞诪讜专 讙专诐 诇讜 诇讬砖砖讻专. 讘注专讜讱 注专讱 讞诪专讗 讻转讘 讻诇讜诪专 讻砖讞讝专 讬注拽讘 诪谉 讛砖讚讛 谞讛拽 讛讞诪讜专 讜砖诪注讛 诇讗讛 讜讬爪讗讛 诇拽专讗转讜 讜拽专讗转讜:





讞讬讚讜砖讬 讞转"住

讗讚诐 谞讜转谉 讝专注讜谞讬诐 讘注专讜讙讛 讜讻讜' 爪讘注 谞讜转谉 爪讘注 诇讬讜专讛 专讜爪讛 讘讝讛 讻讬 注谞讬谉 讛讝专注讜谞讬诐 砖讗讬谉 诪转注专讘讬诐 讻诇诇 讜讻诇 讗' 注讜诇讛 诇诪讬谞讜 讜讛讛驻讱 讘爪讘注讬诐 砖讛诐 诪转注专讘讬诐 讜诪转讞讚砖 诪讛诐 爪讘注 讗讞专 讗讘诇 砖讬讛讬讛 诪注讜专讘 讜讗讬谞讜 诪注讜专讘 讻诪讜 讻讗谉 砖诪住讜讚专 讻诇 讗讞讚 讘诪拽讜诪讜 砖讞讜专 讘注讬谉 讜爪驻专谞讬诐 讜砖注专讜转 讘诪拽讜诐 讛专讗讜讬 讻诇 讗讞讚 注诇 诪拽讜诪讜 讝讛讜 诪讛谞诪谞注:


诪讬 诪谞讛 注驻专 讬注拽讘 讜讙讜' 专讬砖讗 讚拽专讗 讛谉 注诐 诇讘讚讚 讬砖讻讜谉 讜讘讙讜讬诐 诇讗 讬转讞砖讘 讜专讗讛 讚讘诇注诐 诇讗 讛讬讛 诪转诪讬讛 注诇 砖讛拽讘"讛 诪爪讬抓 讘讚讘专 讝讛 讜诪讬 讬爪讬抓 讻"讗 讛讜讗 讬转"砖 讜诪讛 讬讝讬拽 诇讜. 讗讘诇 讛注谞讬谉 讻讬 诇讛讬讜转 讛诪讞砖讘讬讬 诪转讚讘拽转 讜诪驻谞讬 讝讛 谞讝讛专讬' 讗谞讞谞讜 注诐 讛' 诪诇讟诪讗讜转 诪讞砖讘讜转讬谞讜 讗驻讬' 诇讛专讛专 专拽 讘讙讜讬 注讜注"讝 讜诪讻"砖 讘注"讝 注爪诪讛 诪驻谞讬 砖讛讬讗 诪转讚讘拽转 讗"讻 诪讛讛讻专讞 讻砖讛拽讘"讛 讬转"砖 诪爪讬抓 讜诪砖讙讬讞 讘谞讜 讘砖注转 转砖诪讬砖 讜诇讛讬讜转 讛讜讗 讟讛讜专 讜拽讚讜砖 讬转拽讚砖讜 讝专注讬谞讜 讜爪讗爪讗讬谞讜 讜讗"讻 讗讬谉 讛讘讞讬专讛 讞驻砖讬转 讜讛砖讻专 讜讛注讜谞砖 讛讜讗 砖诇讗 讻讚讬谉 讞"讜 讜讝讛讜 讛谉 注诐 诇讘讚讚 讬砖讻讜谉 讜讘讙讜讬诐 诇讗 讬转讞砖讘 讻"讻 讛诐 谞讝讛专讬诐 讗驻讬' 诪诇讞砖讜讘 注诇 讙讜讬 注注"讝 讗"讻 诪讬 诪谞讛 注驻专 讬注拽讘 讜诪住驻专 讗转 专讜讘注 讗讬讱 讬住驻讜专 专讘讬注讜转讬讛谉 砖诇 讬砖专讗诇 诪讬 砖讛讜讗 讟讛讜专 讜诪砖专转讬讜 讟讛讜专讬诐 讜讗诪专 注讚"讝 谞住诪讬转 注讬谞讬讜 驻讬' 谞讬讟诇讛 讛砖讙转 注讬讜谞讜 讜诇讗 讬讚注 注谞讬谉 讛爪讚拽 讘讝讛:


讜讬讛讬讜 讘谞讬 讗讜诇诐 讗谞砖讬诐 讙讘讜专讬 讞讬诇 讚讜专讻讬 拽砖转 驻讬' 砖讛讬讜 讙讘讜专讬诐 诇讻讘讜砖 讬爪专诐 砖诇讗 讬讜爪讬讗讜 讝专注 诇讘讟诇讛 讞"讜 注"讬 砖诪砖讛讬诐 注爪诪诐 注诇 讛讘讟谉 转讚注 砖爪专讬讱 诇讝讛 讙讘讜专讛 讚讗"讻 诪讗讬 专讘讜转讗 讚专讘 拽讟讬谞讗 砖讗诪专 讬讻讜诇谞讬 诇注砖讜转 讻诇 讘谞讬 讝讻专讬诐 讗诇讗 注"讻 爪专讬讱 讝讛讬专讜转 砖诇讗 讬讞讟讗 讞"讜 讜讛讬讬谞讜 讙讘讜专讛 讚讘谞讬 讗讜诇诐. 讜讻讬谞讛 讗讜转诐 讚讜专讻讬 拽砖转 讛讬讬谞讜 讗讘专 讛转砖诪讬砖 注"砖 砖讛讜讗 讬讜专讛 讻讞抓:


讻讗诇讜 讛诐 诪专讘讬诐 讘谞讬诐 讜讘谞讬 讘谞讬诐 诪砖讜诐 砖转讻诇讬转 讛讻诇 讛讜讗 讜讛讜讚注转诐 诇讘谞讬讱 讜诇讘谞讬 讘谞讬讱 讜讻讬讜谉 砖讗讬谉 讝讛 讘讬讚讜 砖诇 讗讚诐 讗讱 讗诐 讛讜讗 注讜砖讛 注讻"驻 诪讛 砖讘讬讚讜 诇注砖讜转 讚讛讬讬谞讜 诇讛砖讛讜转 注诇 讛讘讟谉 讗讝讬 讗讬讚讱 讛讜"诇 谞讗谞住 讜诇讗 注砖讗讛 诪注诇讛 注诇讬讜 讻讗诇讜 注砖讗讜 讜讛专讘讛 讘谞讬诐 讜讘谞讬 讘谞讬诐:





诪专讗讬转 讛注讬谉

转"专 讙' 砖讜转驻讬诐 讬砖 讘讗讚诐 讛拽讘"讛 讜讗讘讬讜 讜讗诪讜 讜讻讜'. 诪讝讛 讗谞讜 讬讜讚注讬诐 专讞诪讬讜 讬转讘专讱 讚讞诇拽 讛' 讬转讘专讱 砖谞转谉 讘讗讚诐 讛讜讗 讚注讛 讜讘讬谞讛 讜讛砖讻诇 讜讻讜' 讜讗诐 讻谉 讗诐 讗讚诐 讞讜讟讗 讘诪讞砖讘讛 谞诪爪讗 砖讛讜讗 讞讟讗 讘讞诇拽 讛' 讜讗诐 讞讜讟讗 讘诪注砖讛 讛讜讗 讞讜讟讗 讘讞诇拽 砖谞转谞讜 讘讜 讗讘讬讜 讜讗诪讜. 讜讘专讜讘 专讞诪讬讜 讬转讘专讱 诪讞砖讘讛 专注讛 讗讬谉 讛拽讘"讛 诪爪专驻讛 诇诪注砖讛 讜讗讬谞讜 谞注谞砖 注诇 讛诪讞砖讘讛 讛讙诐 砖讞讟讗 讘讞诇拽 讛拽讘"讛 诇讘讚 讜讗诐 讞讟讗 讘诪注砖讛 砖讞讟讗 讘讞诇拽 讗讘讬讜 讜讗诪讜 讛讜讗 谞注谞砖. 讜讝讛 诪爪讚 专讞诪讬讜 讬转讘专讱. 讜讝讛 讗驻砖专 讻讜谞转 讛讻转讜讘 诇讗 讛讘讬讟 讗讜谉 讘讬注拽讘 讜诇讗 专讗讛 注诪诇 讘讬砖专讗诇 讛' 讗诇讛讬讜 注诪讜 讜转专讜注转 诪诇讱 讘讜 讻讬 讘诇拽 讛讬讛 诪讜诇讬讱 诇讘诇注诐 诇诪拽讜诐 砖注转讬讚讬谉 诇讞讟讜讗 讜诇讝讛 讗"诇 讚讬砖专讗诇 讬砖 诇讛诐 诪注诇讜转 诪讛 砖讗讬谉 诇讗讜诪讜转 讝讛 讬爪讗 专讗砖讜谞讛 诇讗 讛讘讬讟 讗讜谉 讘讬注拽讘 讗诐 讞讜砖讘讬诐 诪讞砖讘讜转 专注讜转 讗讬谞诐 谞注谞砖讬诐 注诇 诪讞砖讘讛 专注讛 讜讝"砖 诇讗 讛讘讬讟 讗讜谉 讘讬注拽讘 讜讝讛 诪注诇讛 讙讚讜诇讛 讚讗驻讬诇讜 砖讞讜讟讗讬诐 讘讞诇拽讜 讬转讘专讱 砖谞转谉 讘讬讚诐 诪讞砖讘讛 专注讛 讗讬谉 讛拽讘"讛 诪爪专驻讛 诇诪注砖讛. 讜诇讗 专讗讛 注诪诇 讘讬砖专讗诇 讗驻讬诇讜 讗诐 注转讬讚讬诐 诇讞讟讜讗 讘诪注砖讛 诪"诪 谞讚讜谞讬诐 讘讗砖专 讛讜讗 砖诐. 讜讛讟注诐 讛' 讗诇讛讬讜 注诪讜 讜注诇 讛专讜讘 诇讗 讬注砖讜 诪注砖讛 专注 讻讬 讛' 讗诇讛讬讜 注诪讜 讜讗讛谞讬 讛砖专讗转 砖讻讬谞讛 砖诇讗 诇拽讬讬诐 讛诪讞砖讘讛. 讜转专讜注转 诪诇讱 讘讜 诇砖讜谉 讞讬讘讛 讜专注讜转 讻诪讜 砖驻讬专砖 专砖"讬 讝"诇 讜诇讻谉 讗讬谞讜 专讜讗讛 讘诪讛 砖注转讬讚讬谉 诇讞讟讜讗 讜谞讚讜谞讬诐 讘讗砖专 讛讜讗 砖诐 讜讗诐 讻谉 诇砖讜讗 讗转讛 讟讜专讞 诇讛讘讬讗谞讬 讘诪拽讜诐 砖注转讬讚讬谉 诇讞讟讜讗 讻讬 讻讘讬讻讜诇 诪讞讘讘 讬砖专讗诇 讞讬讘讛 讬转讬专讛. 讜讛专讗讬讛 讗诇 诪讜爪讬讗诐 诪诪爪专讬诐 讗祝 砖讬讚注 讻讬 注转讬讚讬谉 诇注砖讜转 讛注讙诇 讛驻诇讬讗 讞住讚讜 讘诪讚转 讗诇 砖讛讜讗 讞住讚 讜讝"砖 讗诇 诪讜爪讬讗诐 诪诪爪专讬诐:


讚专砖 专讘讬 讬讜住讬 讛讙诇讬诇讬 诪讗讬 讚讻转讬讘 讗讜讚讱 注诇 讻讬 谞讜专讗讜转 谞驻诇讗转讬 讜讻讜' 讘讗 讜专讗讛 砖诇讗 讻诪讚转 讛拽讘"讛 诪讚转 讘"讜 讜讻讜' 讚"讗 爪讘注 谞讜转谉 爪讘注讬诐 讜讻讜'. 讗诪专 讘讗 讜专讗讛 诇讛注讬专 诇讘 讻讬 诪诇讘讚 讝讛 砖讗讜诪专 注讜讚 讬砖 诇讛转讘讜谞谉 讜诇讛注诪讬拽 诇讛住转讻诇 讘讗讞转 诪讗诇祝 诪谞驻诇讗讜转讬讜. 讜讗驻讬诇讜 讗诇讜 砖讗谞讬 讗讜诪专 讛住转讻诇 砖讛诐 讛驻讻讬讜转 讝讜 诪讝讜 讚讛讜讗 爪专 讛注讜讘专 讜讝专注 讛讗讘 讜讝专注 讛讗诐 谞注砖讬诐 讘专讬讛 讗讞转. 讻诇 拽讘诇 讚谞讗 讛爪讘注 谞讜转谉 住诪谞讬诐 讜讻诇谉 注讜诇讬谉 诇爪讘注 讗讞讚 讜讗诇讜 讛拽讘"讛 爪专 讛注讜讘专 讜讻诇 讗讞讚 注讜诇讛 诇诪讬谞讜. 讜讘讻转讜讘 讗驻砖专 诇专诪讜讝 讗讜讚讱 注诇 讻讬 谞讜专讗讜转 谞驻诇讗转讬 讗谞讬 诪讜讚讛 注诇 诪讛 砖讛讻专转讬 谞讜专讗讜转 谞驻诇讗转讬 注诇 诪注砖讬讱 讜注诇 讝讛 讗谞讬 诪讜讚讛. 讗讱 讞讜抓 诪诪讛 砖讛讻专转讬 谞驻诇讗讬诐 诪注砖讬讱 讜谞驻砖讬 讬讜讚注转 诪讗讚 诪讛 专讘讜 诪注砖讬讱. 讜讗驻砖专 诇专诪讜讝 讚专爪讛 诇讜诪专 砖讻诇 讻讜谞转讜 诇讬讞讚 拽讘讛"讜. 讜讝"砖 讗讜讚讱 注诇 讻讬 谞讜专讗讜转 讜讻讜' 讜讻讜谞转讬 讘诪讛 砖讗谞讬 谞讜转谉 讛讜讚讗讛 讛讜讗 讜谞驻砖讬 讛专讜诪讝 诇诪' 讬讜讚注转 诪诇砖讜谉 讜讬讚注 讗讚诐 诪讗讚 砖诐 诪"讛 诇讬讞讚 转"转 讜诪' 讜讚讜拽 讛讬讟讘:


讚专砖 专讘 讬讜住祝 诪讗讬 讚讻转讬讘 讗讜讚讱 讛' 讻讬 讗谞驻转 讘讬 讜讻讜' 讘砖谞讬 讘谞讬 讗讚诐 砖讬爪讗讜 诇住讞讜专讛 讜讻讜' 诇讬诪讬诐 砖诪注 砖讟讘注讛 住驻讬谞转讜 砖诇 讞讘讬专讜 讜讻讜'. 讗驻砖专 砖讚拽讚拽 讘讻转讜讘 讚讻转讬讘 讗讜讚讱 讛' 讻讬 讗谞驻转 讘讬 讚讛讙诐 讚谞讬爪讜诇 诪讛讬住讜专讬谉 讛讛讜讚讗讛 讛讬讗 注诇 讛讛爪诇讛 讜讛讻讗 诪讜讚讛 注诇 讛讬住讜专讬谉 讜讗讬谞讜 诪讜讚讛 注诇 讛讛爪诇讛. 讜注讜讚 讚讛讬住讜专讬谉 讛诐 讘诪讚转 讛讚讬谉 诇讗 讘诪讚转 专讞诪讬诐 讜讛讻讗 讻转讬讘 讗讜讚讱 讛' 诪讚转 专讞诪讬诐 讻讬 讗谞驻转 讘讬 讜诇讗 讬讻讜谉 讛' 诪讚转 专讞诪讬诐 讻讬 讗谞驻转. 讜讘讗 讗诇 讛讬砖讜讘 讚诪讬讬专讬 讘砖谞讬 讘谞讬 讗讚诐 讜讻讜' 讜谞诪爪讗 讚讛讬住讜专讬谉 讛讬讜 讛专讞诪讬诐 讜讛讛爪诇讛 讜讝"砖 讗讜讚讱 讙讬诪讟专讬讗 讗诇 诪讚转 讞住讚 讛' 诪讚转 专讞诪讬诐 讻讬 讗谞驻转 讘讬 讚诪讛 砖谞专讗讛 讘注讬谉 讻讬 讗谞驻转 讚讬砖讘 拽讜抓 讘专讙诇 讜谞诪谞注 诪诇讬诇讱 讝讛讜 讛专讞诪讬诐 讜讛讛爪诇讛 砖诇讗 谞讟讘注 讘讬诐. 讬砖讜讘 讗驻讱 砖讞讝专转讬 诇讘专讬讗讜转讬 讜转谞讞诪谞讬 砖讛讬讛 诇讬 谞讞诪讛 诪讛 砖诇讗 讛诇讻转讬 讜谞讬爪讜诇转讬:


讜讛讬讬谞讜 讚讗"专 讗诇注讝专 诪"讚 注讜砖讛 谞驻诇讗讜转 讜讻讜' 讗驻讬诇讜 讘注诇 讛谞住 讜讻讜'. 诇驻讬 诪讛 砖讻转讘转讬 讗谞讬 讛讚诇 讘讻诇诇讬诐 讻"讬 (讗讞专 砖谞讚驻住 注讬谉 讝讜讻专) 讚讻砖讗讜诪专 讛砖"住 诇砖讜谉 讝讛 讜讛讬讬谞讜 讚讗诪专 专讘讬 驻诇讜谞讬 诪讜专讛 讚注讚 注转讛 诇讗 讛讬转讛 诪讜讘谞转 讗讜转讛 讛诪讬诪专讗 讜注转讛 注诐 诪讛 砖讗诪专 诪拽讜讚诐 谞讘讬谉 讛讟讘 讛诪讬诪专讗 讛讛讬讗 讜讛讻讬 诪讜讻讞 诪诪讛 砖驻讬专砖 讛专讘 讛讙讚讜诇 诪讛专"砖 住讗讙讬住 讝"诇 专讘讜 砖诇 诪讛专讬诪"讟 讝"诇 讘诪讛 砖驻讬专砖 讘诪"砖 讘讘专讻讜转 讚祝 诇"讘 讜讛讬讬谞讜 讚讗诪专 专"讗 讙诐 讗诇讛 转砖讻讞谞讛 诪注砖讛 讛注讙诇. 讜诇驻讬 讝讛 讛讻讗 爪专讬讱 诇讛讘讬谉 诪讛 讛专讜讞谞讜 诪讚专砖转 专讘 讬讜住祝 诇讛讘讬谉 诪讬诪专讗 讚专讘讬 讗诇注讝专: 
讜讗驻砖专 讚讘诪讬诪专转 专讘讬 讗诇注讝专 讚讚专讬砖 诇注讜砖讛 谞驻诇讗讜转 讙讚讜诇讜转 诇讘讚讜 讚讗讬谉 讘注诇 讛谞住 诪讻讬专 讘谞讬住讜. 诇讗 讛讬讛 诪转讬砖讘 讛讟讘 诪讗讬 讚讻转讬讘 讜讘专讜讱 砖诐 讻讘讜讚讜 讚讻讬讜谉 讚讗讬谉 砖讜诐 讗讞讚 诪讻讬专 讘谞住 诪讬 诪讘专讱 注诇 谞住 讝讛 讜讛讙诐 讚讗讬谉 讝讛 讚拽讚讜拽 讻诇 讻讱. 诪"诪 诇讗 讛讬讛 诪转讬砖讘 砖驻讬专 讗诪谞诐 注转讛 讘讚专砖转 专讘 讬讜住祝 注诇 驻住讜拽 讗讜讚讱 讛' 讻讬 讗谞驻转 讚讚专讬砖 诇讬讛 讘砖谞讬 讘谞讬 讗讚诐 讜讻讜' 诪转讬砖讘 诪讗讬 讚讚专讬砖 专讘讬 讗诇注讝专 诇注讜砖讛 谞驻诇讗讜转 讙讚讜诇讜转 诇讘讚讜 讚讗讬谉 讘注诇 讛谞住 诪讻讬专 讘谞讬住讜 讚讻砖讘讗 诇讜 讞讜诇讬 讜谞转注讻讘 诇讬诇讱 诇住驻讬谞讛 诇讗 讛讻讬专 讘谞讬住讜 注讚 讗讞专 讝诪谉 砖砖诪注 砖讟讘注讛 讛住驻讬谞讛 讜讗讝 谞转谉 讛讜讚讗讛 讜注"讝 讻转讬讘 讜讘专讜讱 砖诐 讻讘讜讚讜 讚讛讻转讜讘 讻讜诇诇 讚讛讜讗 讬转讘专讱 注讜砖讛 谞驻诇讗讜转 诇讘讚讜 讜讗讬谉 诪讻讬专 讜讝诪谞讬谉 讚讗讞专 讝诪谉 诪讻讬专 讜谞讜转谉 讛讜讚讗讛 讜注诇 讞诇拽 讝讛 讻转讬讘 讜讘专讜讱 砖诐 讻讘讜讚讜: 
讜讗驻砖专 诇专诪讜讝 讘讻转讜讘 讚讬讚讜注 讚讛' 讘专讞诪讬讜 注讜谞讛 诇注诪讜 讘注转 爪专讛 讜注讜砖讛 谞住讬诐 讜讝讛 注诇 讬讚讬 讗讜专讜转 讛注诇讬讜谞讬诐 讛诪转讙诇讬诐 诪讞讻诪讛 讜讘讬谞讛 讜讗讝 讛讜讗 讬讞讜讚 拽讘"讛 讜砖讻讬谞转讬讛 讜讬讜砖驻注 砖驻注 讬砖讜注讛 讜注讜讚 专讞诪讬诐 讙讚讜诇讬诐 讜谞讬爪讜诇讬诐 讬砖专讗诇 讜讝"砖 诇注讜砖讛 谞驻诇讗讜转 谉' 驻诇讗讜转 诪谉' 砖注专讬 讘讬谞讛 讙讚讜诇讜转 专诪讝 诇诪讜讞讬谉 讚讙讚诇讜转 诇讘讚讜 专诪讝 诇"讘 谞转讬讘讜转 讞讻诪讛 诇讚"讜 砖讛诐 讝讜"谉. 讜讗诇讜 讛讗讜专讜转 诪转讙诇讬诐 转诪讬讚 讘讻诇 砖谞讛 讘讬讜诐 讛讝讛 讻谞讜讚注 诪专讘讬谞讜 讛讗专"讬 讝"诇 讜讻诪讜 砖讘讬讗专 讘讗讜专讱 讛专诪"讝 讝"诇 讘讛拽讚诪转 砖讜讘讘讬"诐 讜讝"砖 讜讘专讜讱 砖诐 讻讘讜讚讜 诇注讜诇诐 讻讬 转诪讬讚 讘讬讜诐 讝讛 诪转讙诇讬诐 讗诇讜 讛讗讜专讜转 讜讝讛讜 诇注讜诇诐 讜讝讛 专诪讝 讜讘专讜讱 砖诐 诪' 讻讘讜讚讜 讻讘讜讚 讙讬诪讟专讬讗 诇讘 讜' 讝"讗 诇注讜诇诐 讜讗"砖 讛讛讬"讘:


讚专砖 专讘讬 讗讘讛讜 诪"讚 诪讬 诪谞讛 注驻专 讬注拽讘 讜讻讜' 诪诇诪讚 砖讛拽讘"讛 讬讜砖讘 讜住讜驻专 专讘讬注讬讜转讬讛诐 砖诇 讬砖专讗诇 讜讻讜'. 讗驻砖专 诇专诪讜讝 讘诪"砖 专讝"诇 诪讬 诪谞讛 注驻专 讬注拽讘 诪讬 讬诪谞讛 讻诪讛 诪爪讜转 砖诪拽讬讬诪讬诐 讘注驻专 诇讗 转讞专讜砖 讘砖讜专 讜讘讞诪讜专 诇讗 转讝专注 讻专诪讱 讻诇讗讬诐 讜讻讜' 讜讻讬讜爪讗 讘讝讛 讗驻砖专 诇驻专砖 讜诪住驻专 讗转 专讜讘注 讬砖专讗诇 诪讬 讬住驻讜专 讛诪爪讜转 砖诪拽讬讬诪讬诐 讘讝讬讜讜讙诐 讻讙讜谉 诇拽谞讜转 讗砖讛 讘讻住祝 砖讟专 讜讘讬讗讛 讜诪爪讜转 谞讚讛 讜讟讘讬诇讛 讜诇拽讚砖 注爪诪讜 讘砖注转 转砖诪讬砖 讜砖讬讛讬讛 诇专爪讜谞诐 讜讗讞专 讞爪讜转 讜砖讬讛讬讛 讻讜谞转讜 诇拽讬讬诐 讛诪爪讜讛 讜讻讬讜爪讗. 讜诇讻谉 讛拽讘"讛 讻讘讬讻讜诇 住讜驻专 专讘讬注讬讜转讬讛诐 讗讬诪转讬 转讘讗 讟讬驻讛 砖诇 讛爪讚讬拽 讜讻讜' 讻诪讜 砖讚专砖 专讘讬 讗讘讛讜: 
讗"谞 讗驻砖专 诇专诪讜讝 讚讛讗讘讜转 专诪讜讝讬诐 讻讗谉 注驻专 专讜诪讝 诇讗讘专讛诐 砖讗诪专 讜讗谞讻讬 注驻专 讬注拽讘 讻诪砖诪注讜 诪谞讛 注驻专 讬注拽讘 住"转 讙讬诪讟专讬讗 注诐 讛讻讜诇诇 讬爪讞拽 讜谞诪砖讱 诇诪讛 砖讗诪专 讻讬 诪专讗砖 爪讜专讬诐 讗专讗谞讜 注诇 讗讘讜转 讛注讜诇诐 讻诪讜 砖讗诪专讜 专讝"诇 讜诪讙讘注讜转 讗砖讜专谞讜 注诇 讛讗诪讛讜转 讻讚驻讬专砖讜 专讝"诇 讜讛砖转讗 拽讗诪专 诪讬 诪谞讛 讝讻讜转 讗讘讜转 讛专诪讜讝讬诐 讻诪讜 砖专诪讝谞讜 讜诪住驻专 讗转 专讜讘注 讬砖专讗诇 注诇 讗专讘注讛 讗诪讛讜转 诪讬 讬住驻专 爪讚拽转诐 讜讻讬 转讬诪讗 讛专讬 讬注拽讘 谞砖讗 砖转讬 讗讞讬讜转 诇讻讱 讗诪专 注转讛 讬砖专讗诇 砖拽专讗讜 讗诇 讜讛讜转专讜 诇讜 讗讞讬讜转 讜讛讻诇 讘拽讚讜砖讛 讜诪砖诐 谞诪砖讻讜 谞砖诪讜转 讬砖专讗诇 砖讛拽讘"讛 住讜驻专 专讘讬注讬讜转讬讛诐 讜讻讜' 诇驻讬 砖讛讗诪讛讜转 拽讚讜砖讜转 讜讝讬讜讜讙诐 注诇讬讜谉 讜拽讚讜砖:


讜讛讬讬谞讜 讚讗诪专 专讘讬 讬讜讞谞谉 诪讗讬 讚讻转讬讘 讜讬砖讻讘 注诪讛 讘诇讬诇讛 讛讜讗 诪诇诪讚 砖讛拽讘"讛 住讬讬注 讜讻讜'. 讗驻砖专 诇讜诪专 讚专讱 讗住诪讻转讗 讘诪"砖 诪诇诪讚 讚讻砖讗讜诪专 诪诇诪讚 讛讬讻讗 讚讗讬讻讗 诇诪讚专砖 砖讗讜诪专 诪诇诪讚 诇诇诪讚 讚讬谉 讚专砖讬谞谉 讜讛讻讗 讬砖 诇讛住诪讬讱 讚讛讚讬谉 讛讜讗 讚讗诐 讗专爪讜讬讬 讗专爪讛 拽诪讬讛 讞讬讬讘 诇驻讜拽讚讛 讜砖诪注转讬 诪讗讞讚 诪讙讚讜诇讬 讛讚讜专 讚讗诐 诪专讗讛 住讬诪谞讬诐 讜讗专爪讜讬讬 讗专爪讛 拽诪讬讛 讛讬讗 注讜谞转讛 讛讗诪讬转讬转 讜专讗讬转讬 讘转砖讜讘讛 讻"讬 诇讗讞讚 拽讚讜砖 讚讗诐 讛讜讗 谞讜讛讙 诪砖讘转 诇砖讘转 讜讛讬讛 谞讝讛专 诪讗讚 讘讝讛. 讜专讗讛 讚讗专爪讜讬讬 讗专爪讛 拽诪讬讛 驻注诐 讗讞转 讘讞讜诇 讞讬讬讘 诇驻讜拽讚讛. 讜讗驻砖专 讚专诪讝 专讘讬 讬讜讞谞谉 讚讛讻讗 诇讗讛 讗专爪讜讬讬 讗专爪讛 拽诪讬讛 讜住讬讬注 讛拽讘"讛. 诪诇诪讚 讚讬谉 讚讗诐 讗专爪讜讬讬 讗专爪讛 讞讬讬讘 诇驻讜拽讚讛 讻砖诐 砖注砖讛 讬注拽讘 讗注"讛 讜住讬讬注 讛拽讘"讛:





驻转讞 注讬谞讬诐

诪讗讬 讚讻转讬讘 讜讬砖讻讘 注诪讛 讘诇讬诇讛 讛讜讗 诪诇诪讚 砖讛拽讘"讛 住讬讬注 讜讻讜'. 讜讛讗 讚讻转讬讘 讙讘讬 诇讜讟 讜转砖拽讬谉 讗转 讗讘讬讛谉 讘诇讬诇讛 讛讜讗 讻讘专 讬讬砖讘转讬 讘注谞讬讜转讬 讘拽讜谞讟专讬住 驻谞讬 讚讜讚 讘住"讚:


讗"专 讬爪讞拽 讗诪专 专' 讗诪讬 讗砖讛 诪讝专注转 讜讻讜'. 讚讜专砖讬 专砖讜诪讜转 讗诪专讜 讜讗"诐 谞拽讘讛 转诇讚 讜讗诐 专"转 讜讗诐 讗讬砖 诪讝专讬注 谞拽讘讛 转诇讚. 讜专讘讬谞讜 讛讗专"讬 讝爪"诇 专诪讝 讗诪转 诪讗专抓 转爪诪讞 讗诪转 专"转 讗砖讛 诪讝专注转 转讞诇讛 讜讛讬讬谞讜 讗诪转 砖讛讜讗 讛讝讻专 诪讗专抓 转爪诪讞 爪讜诪讞 诪讛讗专抓 砖讛讜讗 讛谞拽讘讛. 讜爪讚拽 砖讛讜讗 讛谞拽讘讛 诪砖诪讬诐 砖讛讜讗 讛讝讻专 谞砖拽祝 砖讛讝讻专 讛讝专讬注 转讞讬诇讛 注"砖 讘诇拽讜讟讬 转讜专讛 讘讗讜专讱:


讜讗转 讚讬谞讛 讘转讜 转诇讛 讛讝讻专讬诐 讘谞拽讘讜转 讜谞拽讘讜转 讘讝讻专讬诐. 讻转讘 讛专讘 诪讛专砖"讗 讬砖 诇讛拽砖讜转 讚讛讗 讚讬谞讛 讝讻专 讛讬转讛 讜谞讛驻讻讛 诇谞拽讘讛 讻讚讗讬转讗 驻专拽 讛专讜讗讛 讜讗"讻 注拽专 讬爪讬专转讛 讝讻专 讛讬讛 讜讻讜' 讜讘砖诐 住驻专 驻注谞讞 专讝讗 砖诪注转讬 诇转专抓 讛讗 讚谞讛驻讻讛 讚讬谞讛 诇讘转 讛讬讬谞讜 砖讛讝讻专 砖讘讘讟谉 诇讗讛 谞讬转谉 讘讘讟谉 专讞诇 讜讛谞拽讘讛 砖讘讘讟谉 专讞诇 谞讬转谉 讘讘讟谉 诇讗讛 讚讛砖转讗 讗"砖 注讬拽专 讬爪讬专讛 砖诇 讚讬谞讛 谞拽讘讛 讜讻谉 诪讜讻讬讞讬谉 讚讘专讬 讛驻讬讬讟谉 注讜讘专 诇讛诪讬专 讘讘讟谉 讗讞讜转 住讬诇讜祝 讚讬谞讛 讘讬讛讜住祝 讜讻讜' 注讻"诇 讜讬砖 诇讛专讙讬砖 注诇 讛专讘 讝"诇 讗砖专 诇讗 讝讻专 讚讛讗 讚住驻专 驻注谞讞 专讝讗 诪驻讜专砖 讝讜 转专讙讜诐 讛诪讬讜讞住 诇讬讛讜谞转谉 讘谉 注讜讝讬讗诇 讚转专讙诐 讜砖诪讬注 讛' 爪诇讜转讗 讚诇讗讛 讜讗转讞诇驻讜 注讜讘专讬讗 讘诪注讬讛讜谉 讜讛讜讛 讬讛讬讘 讬讜住祝 讘诪注讛讗 讚专讞诇 讜讚讬谞讛 讘诪注讛讗 讚诇讗讛 注讻"诇 讜讛专讬 拽专讬 讘讞讬诇 诪"砖 驻注谞讞 专讝讗. 讜讻讘专 注诇 驻讬 讛拽讚诪讛 讝讜 讗谞讬 讘注谞讬讬 讗诪专转讬 讗讬讝讛 爪讬爪讬诐 讜驻专讞讬诐 讻讻转讜讘 讘住驻专讬 讛拽讟谉 专讗砖 讚讜讚 驻专砖转 讜讬砖诇讞 讘住"讚:
讜诇注讬拽专 讛拽讜砖讬讗 讻驻讬 驻砖讟谉 砖诇 讚讘专讬诐 讗驻砖专 诇讜诪专 讚诪讛 砖讗诪专 讛讻转讜讘 讜讗转 讚讬谞讛 讘转讜 讛讬讬谞讜 诇讗砖诪讜注讬谞谉 讘注诇诪讗 讚讛讘转 谞转诇讬转 讘讗讘讬讛 讜讗注"讙 讚讘讚讬谞讛 诇讗 砖讬讬讱 讝讛 诇诇诪讚 讬爪讗 诇注诇诪讗 讜谞讛讬专谞讗 讚讻注讬谉 讝讛 转讬专爪讜 讛讗讞专讜谞讬诐 讝"诇 讻诪讛 拽讜砖讬讜转 讜讞讚 诪讬谞讬讛讜 讛专讘 诪讜驻转 讛讚讜专 诪讛专讞"讗 讘讬砖专砖 讬注拽讘 讚祝 拽诇"讛 住讜祝 拽诪讗 注"砖 讜讚讜拽:





砖注专讬 转讜专转 讘讘诇

([诇讗 讗) 转"专 砖诇砖讛 讞讚砖讬诐 讛专讗砖讜谞讬诐 讜讻讜' 讗诪爪注讬讬诐 拽砖讛 诇讗砖讛 讜讬驻讛 诇讜诇讚 讜讻讜'.鈥擼... 讛注讜讘专 住谞讚诇 拽砖讛 诇讗砖讛 讘讛专讬讜谞讛 讜讻"砖 讘诇讬讚转讛. 讜讻转讘 讛专讗"砖 讘讬讜诪讗 驻"讞 住讬' 讬讙: "讚诇讗 诪砖讻讞转 住讻谞转 注讜讘专 讘诇讗 住讻谞转 讛讗砖讛". 诇讻讱 谞专讗讛 砖讚讘专讬 专砖"讬 讛谞"诇 诪讜住讘讬谉 注诇 讛讗诪爪注讬讬诐, 砖讙诐 讘讛诐 讗诪专讜 转砖诪讬砖 拽砖讛 诇讗砖讛. 讜注诇 讝讛 砖讗诪专讜 注讜讚 讻讗谉 讚讗讞专讜谞讬诐 讬驻讛 诇讗砖讛 讻转讘 讛专讬讘"砖 住讬' 转诪讝: "讚讞讻诪讬 讛专驻讜讗讛 讜讛讟讘注 住讜讘专讬诐 讚讘讞讚砖 讛砖诪讬谞讬 拽砖讛 诇讛 诪讗讚 讜讙诐 讻诇 讛谞砖讬诐 讗讜诪专讜转, 砖讘讗讞专讜谞讬诐 拽砖讛 诇讛诐 诪讗诪爪注讬讬诐". 讜讛注谞讬谉 诪讜讘谉 砖讘讗讞专讜谞讬诐, 砖讛讜诇讚 拽专讜讘 诇讙诪专讜, 拽砖讛 诇讗砖讛 诇注砖讜转 讗转 讘讟谞讛 讻专 诇讘注诇讛. 讜注"驻 讝讛 谞专讗讛 砖讬砖 诇讛驻讜讱 讛讙讬专住讗 讻讗谉: 讗诪爪注讬讬诐 讬驻讛 诇讗砖讛 讜诇讜诇讚 讗讞专讜谞讬诐 拽砖讛 诇讗砖讛 讜讬驻讛 诇讜诇讚.

